open-index/open-wikipedia-markdown huggingface dataset:
ריאל ואיאדוליד

**מועדון כדורגל ריאל ואיאדוליד S.A.D. **(בספרדית: **.Real Valladolid Club de Fútbol, S.A.D**), או בקיצור **ריאל ואיאדוליד** (**Real Valladolid**), או רק **ואיאדוליד** (**Valladolid**), הוא מועדון כדורגל מהעיר ואיאדוליד המשחק בליגה הספרדית השנייה.

הבעלים (82%) והנשיא הנוכחי של הקבוצה הוא כדורגלן העבר של נבחרת ברזיל, רונאלדו.

## היסטוריה
ממוזער|כדורגלני ואיאדוליד חוגגים במרפסת בניין העירייה את העפלת הקבוצה ללה ליגה בעונת 2007
הקבוצה הוקמה בשנת 1928 מאיחודם של ריאל יוניון דפורטיבה דה ויאדוליד ומועדון דפורטיבו ספרד.

המועדון העפיל לראשונה ללה ליגה בסיום עונת 1947/1948, כשזכה באליפות הליגה הספרדית השנייה והפך למועדון הראשון מקסטיליה שמשחק בלה ליגה. בעונה שלאחר מכן הקבוצה הגיעה, גם לראשונה בתולדותיה, לגמר הגביע המקומי אך הובסה בגמר 1–4 על ידי אתלטיק בילבאו. את עשר השנים הבאות בילתה בליגה הראשונה.

בשנים שלאחר מכן המועדון התנדנד לאורך השנים בין הליגה הבכירה, הלה ליגה, לליגה השנייה, ובסיום עונת 1970/1971 הדרדר לליגה השלישית.

בעונת  הקבוצה זכתה בגביע הליגה הספרדית.

בעונת  העפילה לגמר הגביע הספרדי, בפעם השנייה בתולדותיה, אך שוב לא הצליחה לזכות בו. ההישג שלה באותה שנה היה שהיא העפילה עד לשלב רבע גמר גביע אירופה למחזיקות גביע, מה שמהווה להישג השיא שלה במפעלים האירופיים.

המיקום הגבוה ביותר של הקבוצה במהלך תקופה זו בת 11 שנים היה המקום השביעי בו סיימה בעונת 1996/1997.

בעונת 2006/2007 שיחקה הקבוצה בליגה השנייה וצברה 88 נקודות, כמות שיא עבור המועדון. הקבוצה זכתה באליפות הליגה ושבה לליגה הבכירה, כאשר הובילה במהלך העונה בפער של מעל עשרים נקודות ולא הפסידה 29 משחקים ברציפות. הייתה זו העלייה המהירה ביותר בתולדות הליגה.

בסיום עונת 2009/2010 ירדה הקבוצה שוב לליגה הספרדית השנייה ובחלוף שנתיים שבה לליגה הראשונה. בסיום עונת 2013/2014 הקבוצה נשרה שוב לליגה השנייה.

בעונת 2017/2018 הקבוצה ניצחה את נומנסיה בפלייאוף העלייה והבטיחה את חזרתה ללה ליגה. אך העפלתה לליגה לוותה בביקורת רבה על ההתנהלות הכספית של המועדון, בעקבות חוב שעמד על 25 מיליון אירו.

בספטמבר 2018 קבוצת רכישה בהובלתו של רונאלדו, שחקן העבר הברזילאי, רכשה, תמורת 30 מיליון אירו, 51% מהשליטה בקבוצה. בעונתו הראשונה במועדון סיימה הקבוצה במקום ה-16 בלה ליגה. החל מאפריל 2020 מחזיק רונאלדו הברזילאי ב-82% ממניות המועדון, והוא גם נשיאה הנוכחי.

בתום עונת 2020/2021 ירדה הקבוצה לליגה הספרדית השנייה (סגונדה דיוויסיון), כאשר אל שורותיה הצטרף שון וייסמן הישראלי, אשר נרכש בסכום של 4 מיליון יורו, סכום שיא עבור הקבוצה עד אז, אולם לאחר עונה אחת, אותה סיימה במקום השני בטבלת הסגונדה דיוויסיון, חזרה הקבוצה לליגת העל הספרדית, הלה ליגה. בעונה שלאחר חזרתה לליגה, עונת 2022/2023, שבה לליגה השנייה.

בעונת 2023/2024 שבה לליגה הבכירה לאחר שסיימה את העונה בליגה השנייה במקום השני. לאחר שנה שבה הקבוצה לליגה השנייה.
## סגל הקבוצה
נכון ל-23 בספטמבר 2025

 
 (קפטן)
 
 (בהשאלה מולנסיה)

 

 (בהשאלה מבטיס)

 

 
 
 
 
 
 
 (בהשאלה מחטאפה)
 
 
 
 

## תארים
*גביע הליגה הספרדית: 1983/1984
*הליגה הספרדית השנייה (3): 1947/1948, 1958/1959, 2006/2007
*גביע הפדרציה הספרדית: 1952/1953

## ראו גם
* ואיאדוליד (כדורסל)

## קישורים חיצוניים

* 

## הערות שוליים

*
קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1928
קטגוריה:ואיאדוליד: ספורט
אורביטל סיינסס X-34

**[[אורביטל סיינסס]] X-34** תוכנן להיות כלי שיגור לשימוש חוזר (באנגלית: Reusable Launch Vehicle program), שנועד להציג ולבחון רעיון לחלופה זולה למעבורת חלל: רכב שימריא בעזרת הנעה רקטית, יעגון בתחנת חלל, וינחת במסלול כפי שמטוס נוחת. תוכנית הפיתוח שלו, שהחלה ב-1996, נפסקה ב-2001 והמטוס מעולם לא המריא. 

ה-X-34 תוכנן כמטוס ללא טייס שמונע על ידי מנוע רקטי במהירות שיא של מאך 8. הוא תוכנן לבצע כ-25 טיסות ניסוי בשנה. הוא נועד להוריד את המחיר של הכנסת מטען למסלול סביב כדור הארץ מ-10,000 דולר לליברה ל-1,000 דולר לליברה. 

האבטיפוס הבלתי מונע, שימש לניסויים ראשוניים כאשר התוכנית בוטלה בשנת 2001 משיקולי תקציב. 

נכון ל-1 בינואר 2010 שני אבטיפוסים נותרו באחסון בבסיס חיל האוויר אדוארדס. ב-16 בנובמבר 2010 הם הועברו לאחסון בבסיס אחר, לשם בדיקת האפשרות להכשרתם לטיסה.

## ראו גם
* מטוסי ה-X

## קישורים חיצוניים

* דף העובדות על ה-X-34 באתר הרשמי של נאס"א

## הערות שוליים

קטגוריה:מטוסים ניסיוניים אמריקאיים
לוקאס

**לוקאס** או **לוקא** הוא קדוש נוצרי לו מיוחסים הספר השלישי והחמישי בברית החדשה, הבשורה על-פי לוקאס ומעשי השליחים. יחד עם מרקוס ומתי הוא נחשב לאחד ממחברי הבשורות הסינופטיות. מת בשנת 80 לערך בתבאי  שבבויאוטיה.

מלבד הספרים המיוחסים לכתיבתו בהם אינו נזכר בשמו, לוקאס נזכר בברית החדשה ב-3 מאגרותיו של פאולוס: האיגרת השנייה אל טימותיוס, האיגרת אל הקולוסים והאיגרת אל פילמון, בהן הוא מוזכר על ידי פאולוס כרופא וכחברו לעבודת הפצת הבשורה.

על פי המסופר בכתבי הקודש הנוצריים, לוקאס, שנולד באנטיוכיה היה רופא במקצועו, ובן לווייתו של פאולוס. לוקאס התלווה אל פאולוס למקדוניה ולאחר מכן לרומא. עם זאת, חוקרים מודרניים מטילים בכך ספק: תוכנם של שני הספרים המיוחסים ללוקאס אינם מעידים על היכרות אישית עם אדם שהכיר את ישו.

על פי המסורת הנוצרית נחשב לוקאס לאיקונוגרף ולצייר הראשון של מרים, אם ישו ושל ישו עצמו הנמצא בזרועותיה.

הכנסייה הקתולית מציינת את יום חגו ב-18 באוקטובר והוא נחשב לקדוש מגן של הציירים, הרופאים והמנתחים. באיקונוגרפיה הנוצרית מסומל לעיתים קרובות על ידי שור מכונף.

## קישורים חיצוניים

* הבשורה על פי לוקאס
* 

קטגוריה:המבשרים
קטגוריה:נוצרים בארץ ישראל
קטגוריה:אישים שחיו במאה ה-1
חסון חסון

**חסון חסון** (בערבית: **حسون حسون**; נולד ב-1963) הוא קצין צה"ל דרוזי-ישראלי בדרגת תת-אלוף (במיל') ששירת במטה לביטחון לאומי. קודם לכן שירת כמזכיר הצבאי לנשיא המדינה.

## קורות חיים
חסון נולד וגדל בדלית אל-כרמל, אביו סברי חסון שירת כקצין ביחידת המיעוטים בצה"ל. חסון התגייס לצה"ל בשנת 1981. הוא החל את שירותו הצבאי בחטיבת גולני, עבר קורס קצינים והמשיך בחטיבה עד לתפקיד מפקד פלוגה, שלאחריו שימש כמפקד בבית הספר לקצינים של צה"ל. בהמשך שימש בתפקידי פיקוד שונים בחיל המודיעין. במהלך האינתיפאדה הראשונה שימש חסון כקצין מבצעים מיוחדים בחטיבת מנשה של אוגדת יהודה ושומרון והשתתף במבצעים שונים. בשנים 2001–2004 שירת במטה ללוחמה בטרור שבמשרד ראש הממשלה. לאחר תפקיד זה למד במכללה לביטחון לאומי, שם סיים את לימודיו ב-2007, כשבמקביל הוא שימש בתפקידים שונים בחיל המודיעין. במהלך שירותו עוטר חסון בצל"ש אלוף.

ב-1 ביולי 2008 מונה למזכיר הצבאי לנשיא המדינה, שמעון פרס, כשהוא מחליף בתפקיד את תת-אלוף שמעון חפץ, ששימש בתפקיד 15 שנים. לאחר כשבועיים, ב-14 ביולי, הועלה חסון לדרגת תת-אלוף. הוא המשיך בתפקיד גם בתקופת כהונתו של הנשיא ראובן ריבלין עד 31 במאי 2016.

ב-14 ביוני 2017, לאחר 36 שנות שירות, הודיע חסון כי הוא פורש מצה"ל.

ב-14 בינואר 2019, לקראת הבחירות לכנסת העשרים ואחת פורסם כי חסון הצטרף לרשימת מפלגת חוסן לישראל בראשות בני גנץ שהוקמה לקראת בחירות אלו. לקראת הבחירות התאחדה המפלגה עם מפלגות נוספות לרשימת כחול לבן וחסון לא התמודד ברשימה המשותפת בשל רצונו להתמקד בבניית עסקיו. ב-1 במרץ 2021 הצטרף לתנועת הביטחוניסטים. ביולי של אותה שנה הוענק לו תואר דוקטור לשם כבוד על ידי המרכז הבינתחומי הרצליה.

ב-2025 הצטרף חסון לוועד המנהל של מרכז פרס לשלום.

## השכלה וחיים אישיים
חסון, נשוי ואב לארבעה, הוא בעל תואר ראשון במשפטים מהמרכז הבינתחומי הרצליה ותואר שני במדעי המדינה. בן דודו הוא חבר הכנסת אכרם חסון.

## קישורים חיצוניים

* 
* 
* 
* 
;מכתביו:
* 
* 
* 

## הערות שוליים

קטגוריה:בוגרי המכללה לביטחון לאומי
קטגוריה:בוגרי המרכז הבינתחומי הרצליה: משפטים
קטגוריה:דלית אל-כרמל: אישים
קטגוריה:משפטנים דרוזים ישראלים
קטגוריה:קצינים דרוזים ישראלים
קטגוריה:חברי הביטחוניסטים
קטגוריה:חיילי אגף המודיעין
קטגוריה:מזכירים צבאיים של נשיא המדינה
קטגוריה:מעוטרי צל"ש אלוף
קטגוריה:דרוזים מעוטרי צה"ל
קטגוריה:תתי-אלופים בצה"ל
קטגוריה:מקבלי תואר דוקטור לשם כבוד מאוניברסיטת רייכמן
קטגוריה:ישראלים שנולדו ב-1963
החטיבה האסטרטגית

**החטיבה האסטרטגית** היא יחידה בצה"ל העוסקת בתכנון אסטרטגי לטווח קצר וארוך וכפופה לאגף התכנון. ראש החטיבה האסטרטגית הנוכחי הוא תת-אלוף עמיחי לוין.

## היסטוריה
ביוני 1992 הוספו למחלקת התכנון האסטרטגי באגף התכנון שישה תקנים, ובשנת 1994 הוקמה "חטיבה לתכנון אסטרטגי" (תא"ס) שבראשה תת-אלוף, על בסיס המחלקה לתכנון אסטרטגי שפעלה עד אז. עם הקמת החטיבה נוספה לה עוד תקן אל"ם לעוזר ראש החטיבה לענייני משא ומתן.

בסוף שנות ה-90 צורף לחטיבת התכנון האסטרטגי ענף תשתית ופריסה, שהיה כפוף עד אז לסגן ראש אג"ת. כן הוקם בחטיבה ענף חדש לטיפול בגיבוש מדיניות קשרי החוץ עם ארצות הברית והטיפול ביישום קשרי החוץ הצבאיים עם ארצות הברית הועבר מהחטיבה לחטיבת קשרי החוץ של אגף המבצעים.

במהלך שנות ה-90 התרכז עיקר המאמץ של החטיבה לתכנון אסטרטגי במשא ומתן עם הפלסטינים, הסורים והירדנים והטיפול בהכנת המסד התאורטי של האסטרטגיה הצבאית הוזנח.

ביולי 2006 הורה הרמטכ"ל, דן חלוץ, על מיזוגה של החטיבה לקשרי חוץ באמ"ץ עם החטיבה לתכנון אסטרטגי באג"ת, ששינתה את שמה לחטיבה האסטרטגית.

במרץ 2015 פוצלה החטיבה האסטרטגית, האחריות על תחום קשרי החוץ בצה"ל הועבר לחטיבה לקשרי חוץ, שהוקמה מחדש, בעוד שהאחריות על תחום התכנון האסטרטגי נותרה בחטיבה.

כחלק מפיצול אגף התכנון בתר"ש תנופה הוכפפה החטיבה לאגף האסטרטגיה והמעגל השלישי. עם סגירת האגף בשנת 2025 הוכפפה החטיבה בשנית לאגף התכנון.

## מבנה החטיבה
נכון ל-2025 מבנה החטיבה מבוסס על שלוש מחלקות:
* מחלקת תכנון אסטרטגי
* מחלקת מדיניות אסטרטגית
* מחלקת חופש פעולה

### מבנה בעבר
באוקטובר 2000, החטיבה הייתה מאורגנת בשתי מחלקות: מחלקה א' לליווי הסדרים מדיניים ומחלקה ב' לתכנון אסטרטגי.

#### מחלקה א'
תפקידיה של מחלקה א' היו, על פי המתואר בדו"ח מבקר המדינה:
*לרכז את עבודת התכנון האסטרטגי לגיבוש עמדות בנושאים ביטחוניים-מדיניים בהקשר האזורי
*לרכז את עבודת המטה לגיבוש התפיסה הביטחונית וההסדרים המדיניים, ולרכז הטיפול מול ראשי ערוצי המשא ומתן השונים, לרבות שירותי המטה הקשורים בעבודתם
* לרכז את עבודת התכנון בהיבט ביטחוני-מדיני בתחום היחסים עם מדינות שכנות ועם הפלסטינים, ולעקוב אחרי יישום ההסכמים
* לרכז את הערכת המצב האסטרטגית, לגבש את איום הייחוס ואת ההיבטים האסטרטגיים של התוכניות האופרטיביות של צה"ל

מחלקה א' כללה את:
* ענף מזרח תיכון
*ענף פלסטיני
*ענף אסטרטגי צבאי

#### מחלקה ב'
מחלקה ב' כללה:
* ענף "קשרי חוץ", האחראי לגבש את מדיניות קשרי החוץ של צה"ל
* ענף ארצות הברית – שנועד לגבש מדיניות כוללת של קשרי החוץ הצבאיים-ביטחוניים עם ארצות הברית, והיה אחראי גם על תחום בקרת הנשק
* ענף תשתית ופריסה, האחראי על גיבוש צורכי התשתית הפיזית של צה"ל ועל תכנון פריסת הקבע של יחידות צה"ל

עד שנת 2015 החטיבה הייתה מורכבת מארבע מחלקות, אשר בראש כל אחת מהן עומד קצין בדרגת אל"ם:
*מחלקת שצ"ב (שיתוף פעולה צבאי בינלאומי)
*מחלקת קישור (יחידת הקישור לכוחות זרים (יקל"ז))
*מחלקת אסטרטגיה אזורית
*מחלקת תא"ס (תכנון אסטרטגי)

בשנת 2014 פוצלה החטיבה, ומחלקות שצ"ב וקישור הועברו לחטיבה לקשרי חוץ שהוקמה מחדש.

קודם לכן הוצאה מחלקת תשתית פריסה מהחטיבה והועברה לחטיבת התכנון.

## ראשי החטיבה

## ראו גם
*המועצה לביטחון לאומי
## הערות שוליים

קטגוריה:אגף התכנון
בוגדאן סטליה

**בוגדאן גאורגה סְטֶלְיָה** (ברומנית: **Bogdan Stelea**, נולד ב-5 בדצמבר 1967 בבוקרשט שברומניה) הוא כדורגלן עבר רומני ששיחק כשוער.

## קריירת מועדונים
בוגדאן סטליה החל לשחק כדורגל בדינמו בוקרשט בשנת 1986, כשוער מחליף, ואחרי שנתיים בקבוצה הפך להיות השוער הראשון של המועדון, אחרי ששיחק כמושאל בקבוצת פוליטכניקה יאשי בשנת 1987. 

בשנת 1992, אחרי שהיה שותף לזכייה באליפות ליגת העל הרומנית עבר לשחק בספרד, במדי ריאל מיורקה ששילמה תמורת כרטיס השחקן שלו  650,000 דולר. אחרי שתי עונות בספרד, הוא עבר לשחק בבלגיה במדי סטנדרד ליאז'. בבלגיה, יצא לסטליה לשחק רק שלושה משחקים לפני ששב למולדתו, בה הצטרף לראפיד בוקרשט ב-1994.

כעבור שנה עבר בוגדאן לשחק בטורקיה, בקבוצת סמסונספור, בה שיחק עונה אחת בלבד, 1994–1995 ושב לרומניה לשחק בסטיאווה בוקרשט. בתקופה בה שיחק בסטיאווה, זכתה הקבוצה פעמיים באליפות רומניה, והוא גם זכה להשתתף עם הקבוצה פעמיים בליגת האלופות.

בשנת 1997, בוגדאן סטליה חזר לשחק בספרד, במדי סלמנקה, בה שיחק במהלך שבע עונות לא רצופות, בין 1997–2002, ו-2002–2004, אחרי שבשנת 2002, הוא עשה גיחה קצרה חזרה למולדת, כאשר שיחק עוד עונה בראפיד בוקרשט.

אחרי התקופה בסלמנקה, חזר בוגדאן לשחק כמה משחקים נוספים במדי דינמו בוקרשט בשנת 2005, משם המשיך לסוף עונת 2004/2005, הפעם ביוון, במדי אקרטיטוס. בשנת 2006, סטליה חתם בקבוצת אוצלול גאלאץ, אולם עקב פציעה לא שיחק בקבוצה זו.

בסוף שנת 2006, חתם סטלאה בקבוצה הרומנית אוניריה אורזיצ'ן בהמלצת מאמנו החדש, וחברו לשעבר לנבחרת רומניה, דן פטרסקו. בעונת 2007/2008, הוא נחשב לאחד השוערים הטובים ביותר של העונה בליגה הרומנית, כאשר הוא היה בן 40. לקראת עונת 2008/2009, חתם סטלאה במועדון נוסף ברומניה, בראשוב ושיחק עונה אחת.

## קריירה בינלאומית
סטלאה ערך את הופעת הבכורה שלו בנבחרת הרומנית כבר בשנת 1988, ומאז ועד שנת 2005, הוא ייצג את מולדתו במדים הלאומים ב-91 משחקים, כאשר האחרון היה נגד סלובקיה. סטלאה היה חלק מסגל הנבחרת הרומנית, מונדיאל 1990, מונדיאל 1994, יורו 1996, מונדיאל 1998 ויורו 2000.

## קריירת אימון
משנת 2009 ועד שנת 2011 היה עוזר מאמן נבחרת רומניה בכדורגל. בשנת 2012 אימן את קבוצת אסטרה ג'יורג'יו. משנת 2013 עד שנת 2014 אימן את נבחרת רומניה עד גיל 21. בשנת 2014 מונה למאמן קבוצת ויטורול.

## קישורים חיצוניים

קטגוריה:כדורגלנים רומנים
קטגוריה:שוערי כדורגל רומנים
קטגוריה:בוקרשט: כדורגלנים
קטגוריה:כדורגלני סטיאווה בוקרשט
קטגוריה:כדורגלני דינמו בוקרשט
קטגוריה:כדורגלני מיורקה
קטגוריה:כדורגלני סטנדרד לייז'
קטגוריה:כדורגלני ראפיד בוקרשט
קטגוריה:כדורגלני סלמנקה
קטגוריה:כדורגלני אוצלול גאלאץ
קטגוריה:כדורגלני אוניריה אורזיצ'ן
קטגוריה:כדורגלני בראשוב
קטגוריה:כדורגלני נבחרת רומניה
קטגוריה:מאמני כדורגל רומנים
קטגוריה:מאמני אסטרה ג'יורג'יו
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:רומנים שנולדו ב-1967
רגב פנאן

**רגב פנאן** (נולד ב-23 בנובמבר 1981) הוא כדורסלן עבר ישראלי, ששיחק במכבי תל אביב במשך רוב הקריירה בעמדת הרכז, ומשמש כיום כמאמן הכושר של הקבוצה.

## ביוגרפיה
פנאן החל את הקריירה המקצוענית שלו במכבי תל אביב בעונת , אך לאחר שתי עונות בהן קלע 23 נקודות בלבד, עבר בעונת  להפועל גליל עליון, ובהמשך העונה עבר לאליצור רמלה. בעונה שלאחר מכן שיחק במדי עירוני רמת גן וירד איתה לליגה השנייה, אך רשם את עונת השיא בקריירה שלו, כשקלע 41 נקודות במהלך העונה. בעונת  חזר פנאן למכבי תל אביב.

פנאן פרש מכדורסל ב-29 באוקטובר 2008 לאחר שקלע 107 נקודות ליגה ב-7 עונות בהן שיחק, ומונה לעוזר מאמן הכושר של הקבוצה. בנוסף, שימש פנאן כמאמן הכושר של קבוצת הנוער, תפקיד בו שימש גם טרם פרישתו ממשחק. בקיץ 2009 החל פנאן לשמש כמאמן הכושר של בני השרון.

באוגוסט 2013 התמנה לעוזר מאמן כושר במכבי תל אביב ובקבוצת הנוער שלה, וכשנתיים לאחר מכן מונה למאמן הכושר של הקבוצה כשהחליף את אבי קובלסקי.

פנאן הוא בנו של מוני פנאן, מנהלה לשעבר של קבוצת מכבי תל אביב.

## קישורים חיצוניים

* 

## הערות שוליים

קטגוריה:כדורסלנים ישראלים
קטגוריה:כדורסלני הפועל גליל עליון
קטגוריה:כדורסלני מכבי עירוני רמת גן
קטגוריה:כדורסלני מכבי תל אביב
קטגוריה:ישראלים שנולדו ב-1981
בראשוב (כדורגל)

**מועדון הכדורגל בראשוב** (ברומנית: **Fotbal Club Brașov**) הוא מועדון כדורגל מקצועי מהעיר בראשוב שברומניה. מדיה של קבוצת הכדורגל הם בצבעי הצהוב והשחור.

## היסטוריה
המועדון נוסד בשנת 1936 וערך את הופעת הבכורה שלו בליגת העל הרומנית בשנת 1957. אחת מהצלחותיו הראשונות של המועדון הייתה זכייה בגביע הבלקן בשנת 1960. אף על פי שמעולם לא זכתה הקבוצה באליפות רומניה, היא השתתפה בגביע אופ"א פעמיים. בשנת 1974, ניצחה בסיבוב הראשון את בשיקטש הטורקית, והודחה בסיבוב השני על ידי המבורג מגרמניה. בשנת 2001, ניצחה בסיבוב המוקדמות את MIKA פ.צ הארמנית. בסיבוב הראשון הודחה על ידי אינטר מילאן מאיטליה. אחרי עונה לא מוצלחת בעונת  (סיימה במקום ה-15 מתוך 16 בליגה), ירדה בראשוב לליגה הרומנית השנייה.

במקור נקראה הקבוצה **U.A.B**, הקבוצה ידועה בשמה הנוכחי מאז שנת 1990. אצטדיונה הביתי של הקבוצה הוא אצטדיון סילביו פלוישטיאנו, הידוע בשמו הקודם **טינרטולוי**, והוא מכיל 12,670 מקומות.

ב-23 באפריל 2008, המועדון העפיל לליגת העל הרומנית לקראת עונת . בכך, הקבוצה חזרה לליגה הבכירה ברומניה אחרי שלוש עונות בליגה השנייה. בעונת  ירדה הקבוצה לליגת המשנה. בעקבות פשיטת רגל המועדון ירד ללגיה הרביעית ונכון לשנת 2021 משחק בליגה השלישית בחשיבותה.

## קישורים חיצוניים

*

קטגוריה:קבוצות כדורגל שהוקמו ב-1936
בראשוב
קטגוריה:בראשוב
לידווינה

**לידווינה** (**לידווינה מסכידאם**; בהולנדית: **Liduina**; 18 באפריל 1380 – 14 באפריל 1433) היא קדושה נוצרייה הולנדית הנחשבת על ידי חוקרים מודרניים לאחד המקרים המתועדים הראשונים של התפרצות והתקדמות טרשת נפוצה.

לידווינה נולדה בסכידאם שליד רוטרדם. בגיל 14, נפלה לידווינה במהלך החלקה על הקרח. היא שברה צלע, אך לא התאוששה מן הפציעה ובני זמנה מתארים את התדרדרות מצבה הגופני: היא הפכה משותקת, למעט ידה השמאלית; חלקים מגופה "נפלו", היא דיממה ללא שליטה.

יום חגה הוא ה-14 באפריל והיא נחשבת לקדושה המגינה על מחליקים על הקרח.

## קישורים חיצוניים

קטגוריה:הולנד: תרבות
קטגוריה:קדושות נוצריות
קטגוריה:קדושים נוצרים
קטגוריה:טרשת נפוצה
קטגוריה:ילידי 1380
קטגוריה:נפטרים ב-1433
השוונג של הפיתה

**השוונג של הפיתה** היא להקת פופ רוק ישראלית שפעלה בשנים 1993–1996 ולה אלבום אחד.
## היסטוריה
ההרכב הוקם על ידי ניר פרידמן. בשנת 1993 השתתפה הלהקה בערב להקות צעירות במועדון הרוק "רוקסן" וזכתה במקום הראשון בתחרות. בעקבות הזכייה הוחתמה הלהקה עם חברת התקליטים הד ארצי. אלבום הבכורה של הלהקה יצא בשנת 1995 תחת השם "עכשיו בחנויות", והשיר "אוכלת מהצד" (שכתב והלחין אלדד זיו) זכה להשמעות רבות בתחנות הרדיו בישראל. הלהקה ידועה גם בזכות שיר זה והחידוש שלהם לשיר "ואלס להגנת הצומח" של להקת הנח"ל שכתבה והלחינה נעמי שמר, שיצא כשנה לאחר אלבום הבכורה ב-1996. בשירי האלבום, הלהקה ניסתה לחקות את הסגנון האמריקאי של פופ-רוק מהיר וקליט, שמשלב בתוכו הומור וקלילות, אשר היה פופולרי באותו הזמן.

## חברי הלהקה
*ניר פרידמן - שירה וגיטרה
*רן שמעוני - תופים
*שי ברוך - תופים
*אלעד קרן - גיטרה בס
*נועם רוקח - גיטרה

## בתרבות פופולרית
* השיר "אוכלת מהצד" נכלל בפרק הפתיחה של סדרת הטלוויזיה "פלורנטין" משנת 1997, בה השתתף סולן הלהקה ניר פרידמן וגילם את דמותו של ציון חוה ("צמר"). בפרק, צמר מבצע את השיר ומקדיש אותו לבת זוגו לשעבר שבגדה בו, גלי לב (בגילומה של דנה מודן).

## קישורים חיצוניים

*

קטגוריה:להקות פופ ישראליות
קטגוריה:להקות רוק ישראליות
קטגוריה:להקות פופ רוק
דון ס. דייוויס

**דון סינקלייר דייוויס** (באנגלית: **Don Sinclair Davis**; 4 באוגוסט 1942 - 29 ביוני 2008) היה שחקן טלוויזיה ופרופסור לתיאטרון אמריקני.

עם תום לימודיו האקדמיים קיבל דייוויס תואר דוקטורט באמנויות הבמה.

בשנות ה-80 החל לשחק בתפקידי קולנוע ואף לימד משחק באוניברסיטת קולומביה הבריטית. בזמנו הפנוי הוא גם צייר ופיסל.

מ-1985, דייוויס הופיע בסדרה "מקגייוור" ככפילו של דיינה אלקר. ב-1990–1991 הוא הופיע בסדרה טווין פיקס כמייג'ור גרלנד בריגס. בשנת 1994 הופיע בתפקיד אביה של סקאלי בסדרה "תיקים באפלה".

ב-2000 שיחק בסרט הקומדיה "הכי טוב בשלג" לצד יוג'ין לוי.

דייוויס מת ב-29 ביוני 2008 כתוצאה מדום לב. לאחר מותו, עלה המותחן "מעשיה על שתי אחיות" בו דייוויס שיחק.

## פילמוגרפיה חלקית

* 1985 - נאטי גאן 

* 1985–1991 - "מקגייוור"
* 1989 - "תראו מי שמדבר"
* 1990–1991 - "טווין פיקס"
* 1991 - "הוק"
* 1992 - "ליגה משלהן"
* 1993 - "איש הנצח: הסדרה"
* 1993 - "סחרור מסוכן"
* 1994 - "תיקים באפלה"
*1994 - "יומנה של אוולין לאו" - סרט טלוויזיה 
* 1995 - "תראו מי גם מדברת"
* 1995 - "בגבולות המסתורין"
* 2000: "הכי טוב בשלג"
*2002: "סודות קטנים וקטלניים"
* 2003 - "אזור הדמדומים"
* 1997–2004 - "סטארגייט SG-1"
*2007 - "הטבע הדומם" 
* 2008 - "סטארגייט: רצף הזמן"
* 2009 - מעשיה על שתי אחיות

## קישורים חיצוניים

* 

* 

קטגוריה:אמריקאים שנולדו ב-1942
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת דרום אילינוי
קטגוריה:בוגרי אוניברסיטת המדינה של מיזורי
קטגוריה:אמריקאים שנפטרו ב-2008
חייל בדיל

שמאל|ממוזער|250px|חיילי בדיל
**חייל בדיל** הוא כינוי לדמות מיניאטורית של לוחם או דמות ידועה מההיסטוריה. החיילים משמשים בעיקר כחפצי נוי או למשחק.

המונח "חיילי בדיל" או "חיילי צעצוע" שימש במהלך השנים בספרות, בתיאטרון ובקולנוע יוצרים שונים להציג לוחמים זוטרים אשר נשלטים בידי מפקדים אדישים. במקרים אחרים שימש המונח כתיאור לילדים אשר הפכו ללוחמים בלתי סדירים עקב מצב נואש אליו נקלעו, כך, למשל בסרט "חיילי בדיל".

## קישורים חיצוניים

* אתר על חיילי בדיל
* חיילי הבדיל באתר קולקט

קטגוריה:צעצועים
קטגוריה:אספנות
אבידות ומציאות (סדרת טלוויזיה)

**אבידות ומציאות** היא סדרת דרמה ישראלית בת 11 פרקים, ששודרה מפברואר 2008 בערוץ 2, "רשת". הסדרה הוקרנה קודם (בנובמבר 2007) כסרט קולנוע, שהופק במימון קרן יהושע רבינוביץ לאמנויות תל אביב. את ההפקה הכפולה יצרו דנה מודן ושבי גביזון, שגם ביים את הסרט והסדרה.

## עלילה
מיה (שרה אדלר) שבה מניו יורק שבארצות הברית לסעוד את אביה החולה ועוברת לגור אצל אחותה, תמרה (מיה דגן), עמה הייתה בנתק לאורך שנים. מיה מנהלת רומן עם בעלה של תמרה, דודי (אלון אבוטבול), אך בעוד השניים מנסים להרחיק עצמם מהרומן, מתברר כי לתמרה רומן מחוץ לנישואים, עם ברי (ליאור אשכנזי), הנשוי למיכל (לירון וייסמן). סיפור נוסף בסדרה הוא של אחותן של מיה ותמרה, נוקי (שירי גולן), שחיי הנישואים המתפוררים שלה מקבלים תפנית מפתיעה כאשר אף היא מנהלת רומן מחוץ לנישואין.

## השחקנים והדמויות
* **תמרה** (מיה דגן)
* **מיה** (שרה אדלר)
* **דודי** (אלון אבוטבול)
* **ברי** (ליאור אשכנזי)
* **נוקי** (שירי גולן)
* **גילי** (זהר שטראוס)
* **יהלי** (עפר שכטר)
* **בועז** (צחי גראד)
* **מיכל** (לירון וייסמן)

## קישורים חיצוניים

* "אבידות ומציאות"  האתר הרשמי, אתר "רשת"
**ביקורות**
* 
* 
* 
## הערות שוליים

קטגוריה:סרטי 2007
קטגוריה:סרטי דרמה ישראליים
קטגוריה:סדרות טלוויזיה ישראליות שעלו לשידור בשנת 2008
קטגוריה:מיני-סדרות טלוויזיה
קטגוריה:רשת: תוכניות וסדרות
קטגוריה:ערוץ 2: תוכניות וסדרות
קטגוריה:סרטים ישראליים משנת 2007
שירלי מושיוף

**שירלי מושיוף** (נולדה ב-12 בספטמבר 1976) היא עיתונאית, תסריטאית ויוצרת טלוויזיה ישראלית, זוכת פרס האקדמיה לטלוויזיה, וחברת הנהלת איגוד התסריטאים.

## ביוגרפיה
מושיוף בוגרת מגמת התסריטאות של החוג לקולנוע וטלוויזיה באוניברסיטת תל אביב. במשך שנים כתבה מושיוף במוסף "7 ימים" של עיתון "ידיעות אחרונות". בשנת 2004 ערכה את תוכנית הטלוויזיה "הבלוג" של "yes הטלוויזיה בלוויין". בשנת 2007 ערכה את תסריטי הטלנובלה של "הוט" ו"דרסט הפקות", "בובות".

בסוף אותה שנה נחשפה מושיוף לראשונה כיוצרת ותסריטאית, בסדרת הטלוויזיה הדרמטית של "הוט", "להוציא את הכלב", שיצרה יחד עם ניר ברגמן (במאי הסדרה), המתארת יממה בחיי ארבעה זוגות, בכיכובם של מוני מושונוב, אורלי זילברשץ ורמי הויברגר, וזכתה לשבחים רבים. בשנת 2008 יצרה וכתבה את הסדרה "תעשה לי ילד" עבור "הוט", אותה ביים יובל שפרמן, בהשתתפותם של חברי "מרסדס בנד", העוקבת אחר להקת רוק. יצרה וכתבה את עונתה השלישית של "האלופה". הייתה עורכת התסריט בסדרת הדרמה ששודרה בערוץ 10 "אלנבי", פרי עטם של התסריטאים ארז קו-אל וגדי טאוב, המבוססת על ספרו של טאוב.

ב-2014 עלתה בהוט סדרת הטלוויזיה "איש חשוב מאוד" אותה יצרה, כתבה וביימה מושיוף, בכיכובם של יהודה לוי ואלמה דישי. בסוף שנת 2018 עלתה העונה השנייה של הסדרה.

בהשראת התסריט של "איש חשוב מאוד" הופק הסרט הצרפתי French Lover שראה אור בספטמבר 2025.

ב-2015 כתבה את התסריט של הסרט "גאליס קונקט", סרט שני המבוסס על הסדרה המצליחה "גאליס". הסרט, בכיכובם של תובל שפיר, אליאנה תדהר ועופר שכטר, עלה לאקרנים באפריל 2016.

מושיוף היא אם לשלוש בנות.

## קישורים חיצוניים

* 

## הערות שוליים

קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:עיתונאיות כותבות עברית
קטגוריה:זוכי פרס האקדמיה לטלוויזיה: תסריטאים
קטגוריה:חיילי גלי צה"ל
קטגוריה:סגל ידיעות אחרונות
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראליות שנולדו ב-1976
קטגוריה:ישראלים שנולדו ב-1976
קדימה, תריץ אחורה

**קדימה, תריץ אחורה** (**Be Kind Rewind**) הוא סרט קומדיה אמריקאי משנת 2008, בוים על ידי מישל גונדרי בכיכובם של ג'ק בלאק, מוס דף, דני גלובר ומיה פארו. הסרט יצא לראשונה בפסטיבל הסרטים סאנדנס ב-20 בינואר 2008 ומאוחר יותר בפסטיבל הסרטים הבין-לאומי בברלין.

שם הסרט (באנגלית) הוא משפט שהיה נפוץ ככיתוב על קלטות וידאו להשכרה, בבקשה מהשוכרים להריץ את הסרט אחורה לאחר שסיימו לצפות בו.

## עלילה
מייק (מוס דף) עובד בחנות להשכרת קלטות וידאו על סף פשיטת רגל בשם "Be Kind Rewind", בעיירה פסאייק שבניו ג'רזי. חברו הטוב ביותר של מייק, ג'רי (ג'ק בלאק), נוהג להתלוות אליו בעבודה בחנות. מייק מוקסם מהסיפור עליו שמע  בילדותו מבעל החנות, מר פלטשר (דני גלובר), כי פסנתרן הג'אז האגדי פאטס וולר נולד באותה החנות. מר פלטשר מתבשר על ידי הנהלת העיירה כי עומדים להרוס את החנות ובמקומה ייבנה קומפלקס מגורים, אלא אם כן יגייס מספיק כסף לשפץ את הבניין. פלטשר מחליט לנסות לשפר את העסק בעזרת ריגול אחר חנות הווידאו המתחרה המשכירה בפורמט DVD. הוא משאיר את מייק כאחראי על החנות בהיעדרו. בעוד הרכבת עוזבת הוא כותב למייק אזהרה על חלון הרכבת שלא להכניס את ג'רי לחנות, אך מייק מתקשה להבין את הכתב ההפוך.

ג'רי גר בטריילר סמוך לתחנת כוח חשמלית ומודאג שהיא ממיסה לו את המוח. הוא מבקש ממייק לעזור לו לחבל בתחנה אך זה מסרב. ג'רי מנסה לחבל בתחנה לבדו, מתחשמל בטעות והופך ממוגנט. למחרת, ג'רי הממוגנט גורם לכל הקלטות בחנות להימחק. לקוחה נאמנה של החנות וידידתו של מר פלטשר, גברת פאלאפיץ (מיה פארו), מגיעה לשכור את הסרט מכסחי השדים. הסרט נמחק יחד עם שאר הקלטות ומייק פוחד שאם גברת פאלאפיץ תגלה זאת הוא יאבד את אמונו של מר פלטשר. ג'רי מציע למייק להסריט את הסרט בעצמם, כשהם מככבים בתור השחקנים הראשיים. החברים יוצרים גרסה בת 20 דקות בעזרת מצלמת VHS ישנה ואפקטים זולים. מאוחר יותר לקוח מבקש את הסרט שעת שיא 2 והם מסריטים גם אותו, הפעם בעזרת אלמה (מלאני דיאז) מהמכבסה הסמוכה. אלמה עוזרת לג'רי להוציא את המגנטיות מגופו על ידי שתיית דלי מלא מי מלח. בהמשך השלישייה יוצרים שיטה בה לקוחות יכולים להזמין הסרטה מחדש של סרט מסוים, ובה הלקוחות צריכים להמתין זמן רב, ולכן הם אומרים שהקלטות צריכות להגיע משוודיה (sweded) והיא צוברת פופולריות.

העסק מתחיל להתרומם ורבים מתושבי העיירה לוקחים חלק בתהליך ההסרטה מחדש של הסרטים. מייק וג'רי מציעים למר פלטשר להשתמש ברווחים החדשים כדי לשפץ את החנות. אולם, נציגים של חברות הסרטים מגיעים לחנות מחרימים את הסרטים בתואנה של הפרת זכויות יוצרים ומשמידים אותם. בנוסף, מייק מגלה שפאטס ווילר לא באמת נולד בחנות ומר פלטשר רק סיפר לו זאת כדי לשמח אותו בתור ילד.

ג'רי מציע שתושבי העיירה ימשיכו להפיק סרטים מקוריים ומבקש ממייק רעיון לתסריט. מייק מציע לביים סרט תיעודי פיקטיבי על חיי פאטס ווילר בעיירה. כל תושבי העיירה לוקחים חלק בהפקה. מייק וג'רי מנסים לפרוץ לחנות הווידאו המתחרה כדי לגנוב את המקרן שלהם עבור הקרנת הבכורה. הם מגלים שבעל החנות ישן בה בלילה, נתפסים על ידו ונאלצים להקרין את הסרט על מסך טלוויזיה ישנה וקטנה. ביום הבכורה צוות ההריסה עומד בחוץ ומחכה להרוס את הבניין ומכשיר הטלוויזיה הקטן שנועד להקרנה נופל ונשבר. בעל החנות המתחרה מביא את המקרן והסרט מוקרן בענק על חלון החנות. בסוף ההקרנה, מתגלה כי קהל רב שהתאסף בחוץ לצפות בסרט מריע ומוחא כפיים. הסרט מסתיים כשהאחראי על צוות ההריסה מחייך וטופח למר פלטשר על השכם.

## קישורים חיצוניים

* 

* 
* 
* 

## הערות שוליים

קטגוריה:סרטי 2008
קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטים על קולנוע
קטגוריה:סרטים שצולמו בניו ג'רזי
אריאל איבגסה

**אריאל מיגל סנטיאגו איבגסה** (ספרדית: **Ariel Miguel Santiago Ibagaza**; נולד ב-27 באוקטובר 1976 בבואנוס איירס שבארגנטינה) הוא כדורגלן עבר ארגנטינאי. הוא ידוע בכינוי **אל קניו איבגסה**. תפקידו המקורי של איבגסה הוא קשר, אך משחק בעיקר כעושה משחק.

איבגסה החל את הקריירה המקצועית שלו בקבוצת לנוס, בה שיחק במשך 4 שנים (1994–1998). משם הגיע לקדנציה הראשונה שלו בספרד, בקבוצת מיורקה. אחר כך, עבר לשחק למשך שלוש עונות, 2003-2006 במדי אתלטיקו מדריד. במאי 2007, איבגסה חתם על חוזה לשתי עונות במיורקה, למרות התעניינותם של מועדונים מהפרמייר ליג. ביולי 2008, חתם איבגסה על חוזה לשתי עונות במדי ויאריאל תמורת 1.5 מיליון אירו. בשנת 2010 עבר לשחק בקבוצת אולימפיאקוס מיוון. במדי אולימפיאקוס זכה איבגסה בארבע אליפויות ברציפות ובגביע היווני בעונות  ו-. לקראת עונת  חתם בפאניוניוס שבמדיה שיחק עונה אחת.

לאיבגסה שתי הופעות במדי נבחרת ארגנטינה, בין השנים 2004 ו-2005.

לקראת עונת , התמנה איבגסה לתפקיד עוזר המאמן של פאולו בנטו באולימפיאקוס.

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני לנוס
קטגוריה:כדורגלני מיורקה
קטגוריה:כדורגלני אתלטיקו מדריד
קטגוריה:כדורגלני ויאריאל
קטגוריה:כדורגלני אולימפיאקוס
קטגוריה:כדורגלני פאניוניוס
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1976
לזגינים

[שמאל|ממוזער|250px|לזגינים חוזרים מפשיטה, שנות ה-70 של [המאה ה-19]]
**לזגינים** (בלזגינית - "**лезгияр**"; ברוסית - "**лезгинцы**") הם קבוצה אתנית המרוכזת בדרום דאגסטן ובצפון-מזרח אזרבייג'ן. הקבוצה דוברת שפה משלה, השפה הלזגינית.

יש המתעדים את ההיסטוריה הלזגינית החל מימי ממלכת אלבניה הקווקזית. ב-331 לפנה"ס לחמו לזגינים תחת הצבא הפרסי נגד צבאו של אלכסנדר הגדול בקרב גאוגמלה. ב-55 לפנה"ס לחם המצביא הרומי פומפיוס נגד "אלבנים" ובהם לזגינים וקבוצות אתניות אחרות. במהלך המאה ה-19 נקראו "לזגינים" כל השייכים לקבוצות האתניות הדוברות שפות צפון-מזרח קווקזיות, לרבות האווארים, הלאקים ורבים אחרים. כיום משויך השם לקבוצה האתנית הדוברת לזגינית ומרוכזת בעיקרה בדאגסטן ובאזרבייג'ן.

רוב הלזגינים מתגוררים באזרבייג'ן ובדאגסטן (רפובליקה המהווה חלק מהפדרציה הרוסית). מספרם הכולל של הלזגינים הוא כ-600,000. חציים מתגוררים באזרבייג'ן וכחצי מיליון מתגוררים בדאגסטן. היתר מתגוררים בארצות שונות בקווקז, במזרח אירופה, וקיימת פזורה לזגינית גם במזרח התיכון ובארצות הברית.

על פי דיווחי ארגונים המסקרים את זכויות האדם באזרבייג'ן, הלזגינים במדינה סובלים מאפליה כלכלית וחינוכית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דגסטן: קבוצות אתניות
קטגוריה:עמים קווקזיים
קטגוריה:רוסיה: קבוצות אתניות

קטגוריה:אזרבייג'ן: קבוצות אתניות
יקיר שגב (פעיל חברתי)

**יקיר שגב** (נולד ב-19 בנובמבר 1977) הוא איש חינוך, פעיל חברתי ושימש בעבר כחבר מועצת העיר ירושלים.

## ביוגרפיה
גדל במושב מבועים וביישוב להבים שבנגב. ידו נקטעה בעקבות תאונת דרכים בגיל 3. כאשר ביקש להתגייס לצה"ל נקבע לשגב פרופיל 21, הפוטר אותו משירות צבאי. למרות זאת התנדב והחל לשרת בחיל המודיעין. במקביל הצטרף לאימוני סיירת גולני ולבסוף אף סיים בהצטיינות קורס קצינים. שירת כקצין מודיעין ביחידת אגוז ולקח חלק בלחימה בדרום לבנון. בהמשך שימש כמפקד צוות בבית הספר לקצינים וכמפקד צוות לוחמים ביחידת אגוז והוביל אותו בלחימה כנגד הטרור הפלסטיני באינתיפאדה השנייה. בשירות המילואים שימש כמפקד פלוגה ומפקד גדוד בחטיבת עודד.

לאחר שסיים את שירותו בצה"ל החל לעסוק בחינוך במסגרת מדרשת עין פרת ועמד בראשה, וכן כיהן כיושב ראש אגודת הסטודנטים באוניברסיטה העברית. שגב הקים את עמותת רוח חדשה, יחד עם רועי פולקמן וחבר מועצת עיריית ירושלים ואיש העסקים ניר ברקת, הפועלת לעידוד סטודנטים הלומדים בירושלים לגור בה.

במילואים שימש שגב כמפקד פלוגה בחטיבת עודד, אותה הוביל במלחמת לבנון השנייה בלחימה בגזרה המזרחית. לאחר המלחמה היה ממובילי מחאת אנשי המילואים נגד תוצאות המלחמה. כיום משמש כסגן מפקד חטיבת "אלון". בשנת 2008 נבחר למועצת עיריית ירושלים, לאחר ששובץ במקום החמישי ברשימתו של ראש העירייה ברקת, ירושלים תצליח. שגב הוא בין החברים במועצה הציבורית שבחרה את נציגי מפלגת הבית היהודי שנוצרה מאיחוד המפד"ל ומפלגות האיחוד הלאומי, במקביל לעמידתו בראש "יהודה ושומרון - מנהלת ההסברה" מייסודה של מועצת יש"ע.

בשנת 2016 פרסם, יחד עם הרב בני לאו, את הספר "כל אחד ממקומו - המדריך ליהדות מעשית" הסוקר מנקודת מבט לא דתית את הביטויים המעשיים של היהדות (טקסים, חגים, ברכות וכו') בליווי קובצי שמע וטקסטים ישראליים.

בשנת 2019 הקים את מיזם "המרחב החברתי", על חורבות מועדון החשפנות "פוסיקט" בכיכר אתרים.

במלחמת חרבות ברזל שימש כסגן מפקד חטיבה 228, ולחם בדרום לבנון. שגב פיקד על קרב החילוץ בעיירה עייתרון בדרום לבנון, ונפצע בקרב באוזנו. בקרב נהרגו 6 מחיילי החטיבה.

## קישורים חיצוניים

* רון לשם, טרומפלדור? תעשו לו טובה, ידיעות אחרונות "7 ימים",  22 בפברואר 2002, כפי שהועלה באתר "פרש".
* .
* yakir segev סרטון מחדשות 10
* סיפור גיוסו של שגב לצה"ל, אתר דובר צה"ל.
* .
* .
* .
* .
* .
* .
* .
* .
* .
* .
* אין לא יכול, אתר צה"ל, 25.07.2007, כפי שהועלה באתר "פרש".
* אילנה דיין, מלחמתו של יקיר שגב, באתר mako,  4 בינואר 2009.
;מכתביו:
* זה לא הציוד טמבל, אתר יאללה קדימה,  1 בספטמבר 2006.

## הערות שוליים

קטגוריה:פעילים חברתיים ישראלים
קטגוריה:פעילים פוליטיים ישראלים
קטגוריה:פעילי הבית היהודי
קטגוריה:חברי מועצת העיר ירושלים
קטגוריה:נכים ישראלים
קטגוריה:להבים: אישים
קטגוריה:לוחמי יחידת אגוז
קטגוריה:בוגרי האוניברסיטה העברית בירושלים
קטגוריה:מועצה אזורית מרחבים: אישים
קטגוריה:יישובים קהילתיים: אישים
קטגוריה:ישראלים שנולדו ב-1977
איביביו

ה**איביביו** (באנגלית: **Ibibio**) היא קבוצה אתנית בדרום מזרח ניגריה. לקבוצה כנראה מוצא משותף עם הקבוצות האתניות אננג ואפיק. הכינוי איביביו מתייחס לעיתים לדוברי שפת האביביו. מעל ל-10 מיליון אנשים משתייכים לאיביביו מהם כ-8.5 מיליון בניגריה,

משמעות המילים "איביו-איביו" היא 'קצר' אך אינה קשורה לגובהם של בני הקבוצה. באזורים רבים של האיביביו מדוברים ניבים שונים של שפתם.

על פי המסורת חיו האיביביו באותה מדינה בניגריה שבו חיו בני האננג, אורון, אקט, ושאר בני מחוז אוגוג'ה. לאחר מכן חולק אזור זה לשתי מדינות - מדינת אקווה איבום ומדינת נהר קרוס. 

מדינת אקווה איבום מורכבת מבני אננג, מבני האיביביו, ובני אקט ואורון.
מדינת נהר קרוס מורכבת מבני אפיק ובני מחוז אוגוג'ה. 
בני האיביביו הם רוב באקווה איבום ושולטים במדינה זו בתוך הרפובליקה. המנהל והממשל נחלק עם הקבוצות האתניות האחרות והמערכת הפוליטית במדינה מנוהלת באופן מסורתי - המנהיגים הפוליטיים נקבעים טרם הבחירות בדיון בין הקבוצות השונות. 

בעבר היה נהוג בקרב קבוצה זאת ואחרות להשאיר תאומים שהיו נולדים ביערות למות. מנהג זה נאסר על ידי מארי סלסור.

מרק אפאנג נמנה עם המאכל המסורתי של הקבוצה.

## הגעת המיסיון הנוצרי לאיביביו
מיסיונרים ראשונים הגיעו לאביביו בתחילת המאה ה-19. הכומר סמואל ביל החל את עבודתו באיבנו. הוא הקים את כנסיית קואה איבו, שהתפרסה לאחר מכן למרכז ניגריה.
אחריו הגיעו גם הכנסייה הקתולית, הכנסייה המתודיסטית והכנסייה הפריסביטריאנית. כנסיות נוספות חדרו לאזור בחלקה השני של המאה ה-20.

## ראו גם
* יהודי האיגבו

## קישורים חיצוניים

* 

קטגוריה:עמי אפריקה
קטגוריה:ניגריה: דמוגרפיה
נבחרת איי הבתולה הבריטיים בכדורגל

**נבחרת איי הבתולה הבריטיים בכדורגל** היא נבחרת הכדורגל הלאומית של איי הבתולה הבריטיים.

נבחרת זו נחשבת לאחת הנבחרות החלשות בעולם. 

## כל [[גביע העולם בכדורגל|גביעי העולם]]
*1930 עד 1998 - לא נכנסה
*2002 עד 2026 - לא העפילה

## [[גביע הזהב של CONCACAF]]
*1991 עד 1993 - לא העפילה
*1996 - פרשה
*1998 עד 2005 - לא העפילה
*2007 - פרשה
*2009 עד 2025 - לא העפילה

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איי הבתולה הבריטיים: כדורגל
איי הבתולה הבריטיים
עיפרון צבעוני

**עיפרון צבעוני** הוא עיפרון המכיל ליבה הכוללת צבען, ומסוגל לסמן קווים בגוונים שונים על משטח. עפרונות צבעוניים הם כלי שימושי באמנות מזה עשרות שנים, אם כי קשה לסמן מתי החל ייצורם המסחרי. עפרונות צבעוניים יכולים להכיל ליבות בעלות תכונות מגוונות, המורכבות מפיגמנטים וחומרים מאגדים שונים. לרוב עפרונות צבעוניים יבואו לידי שימוש על נייר, ולאחר סיום הרישום ירוסס הנייר בחומר מקבע, וימוסגר תחת זכוכית (בדומה לציור מים).

## סוגים עיקריים
***עפרונות שמן**: עפרונות המכילים חומר מאגד שמנוני. עפרונות אלו משאירים קו בולט וקל לערבוב. קיימים עפרונות שמן רכים מאוד (עפרונות גריז) המשמשים לכתיבה על משטחים חלקים (תחת המותג עפרונות צ'יינה), שאינם מתערבבים היטב ומשמשים בעיקר לסימון. מסיסים באלכוהול ובספירט.
***עפרונות שעווה**: העפרונות הצבעוניים הבסיסיים והנפוצים ביותר. מרקמם רך יחסית, הם קלים לחידוד וניתן לעבוד איתם בטכניקות רבות. החומר המאגד בהם הוא שילוב של גומי ערבי (או חומר גמיש דומה) ושעווה. קיימים עפרונות שעווה המסיסים בחומרים אלכוהוליים.
***[[עיפרון מסיס במים|עפרונות מסיסי מים]]**: עפרונות צבעי מים או עפרונות דיו, שמשאירים קו שניתן להרטבה ולהפיכה לכתם. החומר המאגד הוא המסיס במים, בעוד הפיגמנט עמיד לרטיבות ונשאר באותו גוון עם ייבושו.
***עפרונות פסטל**: עפרונות בעלי ליבה מבוססת פסטל רך. קשים לחידוד ונוטים להישבר, אך קלים לערבוב ונוחים יותר לשימוש מגירי פסטל רגילים.

## יוקרה של עפרונות צבעוניים

כמדיום חדש יחסית, יצירות אמנות שנוצרו תוך שימוש רב, או בלעדי, בעפרונות צבעוניים סובלות פעמים רבות מתמחור נמוך ויוקרה מקצועית נמוכה. דבר זה עשוי למנוע מאמנים העובדים בעפרונות צבעוניים מלפרסם ולמכור את יצירותיהם בגלריות, אך הלך רוח זה משתנה בהדרגה. כיום מספר אמנים גילו, כי מסגור ציורים בעפרונות צבעוניים שאינו תחת זכוכית (על ידי טכניקת מריחת ורנית) עשויה להקפיץ את מחירו ויוקרתו של הציור. 

במקביל, מתקיימות תחרויות אמנים יוקרתיות ברחבי העולם, המוקדשות לאמנות בעפרונות צבעוניים. 

## מיתוג של עפרונות צבעוניים

עפרונות צבעוניים מסומנים בגווניהם בשם ובמספר, הרשומים על צד כל עיפרון. על פי רוב לא יפורטו פיגמנטי צביעה המרכיבים את ליבת העיפרון, אלא שם מסחרי בלבד. כך למשל צבעים כמו "צהוב האנזה" (הנפוצים בצבעי שמן, צבעי מים ואקריליק) כמעט ולא יופיעו, אך שמות כגון "צהוב חומצי", "ירקרק ליים", "סגול קיסרי" ו"טרהקוטה כהה" יירשמו על העפרונות. מיתוג זה אופייני גם לפסטל רך ופסטל שמן, כולם חומרי גלם לאמנות שהובאו לשוק במהלך המאה ה-20, ואינם מבוססים על פיתוח ארוך מסורתי והדרגתי. אין אפשרות לגזור מתוך הגוון את הפיגמנטים המרכיבים אותו, ולפיכך יצרני עפרונות צבעוניים אינם מתחייבים לתכונות מסוימות המשויכות לפיגמנט או לתקני צבע. 

## מותגים בולטים

החברות הבאות מתמחות בייצור ושיווק עפרונות צבעוניים, במספר סדרות מותגים:
*Derwent
*Prismacolor
*Lyra
*Faber-Castell
*Caran d'Ache
*Koh-I-Noor
*Crayola
*Blick Art Materials
*Staedtler
*Royal Talens

## הערות שוליים

קטגוריה:אמנות: חומרי גלם
רוברט סטיוארט, דוכס אולבני

**רוברט סטיוארט, דוכס אולבני** (באנגלית: **Robert Stewart, Duke of Albany**; סביבות 1340 - 3 בספטמבר 1420) היה חבר בית המלוכה הסקוטי, שימש כעוצר סקוטלנד לשלושה מלכים, וכן נשא בתארים רוזן מנטיית' (מה-28 בפברואר 1361, רוזן פיף (בין השנים 1361–1372 עת ויתר על התואר), רוזן ביוקאן (בין השנים 1394–1406 עת ויתר על התואר) ורוזן את'ול (משנת 1403). בשנת 1398 קיבל את התואר דוכס אולבני.

## ביוגרפיה
רוברט סטיוארט היה בן מחוץ לנישואים של רוברט (לימים רוברט השני, מלך סקוטלנד) ושל אליזבת מיור מרוולאן. בשנת 1349 נישאו הוריו ורוברט הפך לבנם החוקי.

בשנת 1361 נשא רוברט לאישה את מרי גרהאם, דוכסית מנטיית', ונולדו להם מספר בנות ובן אחד - מרדוך סטיוארט.

לאחר מותו אשתו הראשונה נשא רוברט לאישה את מיורילה דה קיית' ונולדו להם שני בנים, הבכור שבהם היה ג'ון סטיוארט.

בשל פציעתו של אביו בתאונה בשנת 1389 שימש רוברט סטיוארט כעוצר סקוטלנד, וכצ'מברלין העליון של סקוטלנד. בתוקף תפקידו כראש הצבא, פשט מספר פעמים על ממלכת אנגליה. לאחר מותו של רוברט השלישי בשנת 1406 שימש אולבני כעוצר בעוד אחיינו, ג'יימס הראשון, נמצא בשבי באנגליה. רוברט לא הזדרז לשלם את הכופר עבור שחרורו של ג'יימס, אשר נותר באנגליה במשך 18 שנה.

רוברט נפטר בטירת סטרלינג ונקבר במנזר דנפרמליין שבפיף. בנו, מרדוך סטיוארט, ירש את תוארו כדוכס אולבני. ב-1424, עם תשלום הכופר, שב ג'יימס לסקוטלנד, ולאחר הכתרתו הורה על הוצאתם להורג של משפחת דוכס אולבני, על שהותירו אותו בשבי.

## קישורים חיצוניים

* 

קטגוריה:בית סטיוארט
קטגוריה:עוצרי סקוטלנד
קטגוריה:דוכסי אולבני
קטגוריה:ילידי 1340
קטגוריה:נפטרים ב-1420
נבחרת ונואטו בכדורגל

**נבחרת ונואטו בכדורגל לגברים** (באנגלית: **Vanuatu national football team**) היא נבחרת הכדורגל הלאומית של ונואטו. בעבר נקראה הנבחרת "ההברידיים החדשים", כמו שם המדינה אותה ייצגה, עד ששינתה את שמה ל"ונואטו" בשנת 1980.

 הנבחרת סיימה במקום הרביעי בגביע אוקיאניה לאומות בשנים 1973 (בשם "ההברידיים החדשים"), 2000, 2002, 2008.

## כל [[גביע העולם בכדורגל|גביעי העולם בכדורגל]]
*1930 עד 1990 - לא נכנסה
*1994 עד 2018 - לא העפילה
*2022 - פרשה
*2026 - לא העפילה

## כל [[גביע אוקיאניה לאומות|גביע אוקיאניה]]

:*משחקי תיקו כוללים גם משחקים שהוכרעו בבעיטות הכרעה

## תלבושות לאורך השנים
#### חסות ערכה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונואטו: ספורט
ונואטו
מצפה יוסף

**מצפה יוסף** הוא מצפה הסמוך לראש הר גריזים ליד היישוב השומרוני קריית לוזה. המצפה צופה על קבר יוסף שבעיר שכם, וכן על הר עיבל, מזרח השומרון והרי הגלעד.

## גאוגרפיה
[ממוזער|נוף ממצפה יוסף בתצפית צפונה. מצד שמאל נראה [הר עיבל, מתחתיו פאתי העיר שכם, מימינה שכם הקדומה ומימינה קבר יוסף. מימינם, בחלק התחתון של התמונה, מחנה בלאטה. 

מימין להר עיבל, באופק הרחוק, הר בזק, מימינו (משמאל לימין) רכסי הר גדיר, הר טמון והר כביר. מימין להר כביר היישוב אלון מורה ומימינו ישיבת אלון מורה. בין הר עיבל לרכס הר גדיר נראה עמק תרצה ובו העיר טובאס והעיירה טמון. מתחתם, במורדות הר עיבל, עסכר, ומימין לו הכפרים עזמוט ודיר אל חטב]]
ממוזער|מתחם קבר יוסף מואר בשעות החשיכה, (במרכז התמונה – לבן בוהק). צולם מ"מצפה יוסף"
מצפה יוסף נמצא סמוך לפסגת הר גריזים בכתף ההר היורדת לכיוון מחנה הפליטים בלאטה, במקום הנקרא בפי הערבים תל א-ראס (تل الراس. בתרגום לעברית: גבעת הראש, כשהכוונה לראש ההר), בנקודה שגובהה כ-800 מטרים מעל פני הים, הצופה על העיר שכם, עתיקות שכם הקדומה, וכן על קבר יוסף ומכאן שמו - מצפה יוסף. המצפה כיום משמש כמקום תפילה, בשל היותו הנקודה הקרובה ביותר לקבר יוסף שניתן ליהודים להגיע אליה בחופשיות, והיחידה מחוץ לשכם שניתן לראות ממנה את קבר יוסף. לקבר יוסף עצמו יכולים יהודים להיכנס רק מספר פעמים בשנה, תחת אבטחה של צה"ל. במצפה מתפקד כולל חצות מידי לילה בוא באים אברכים מישובי האזור ללמוד, מבנה הכולל הוא המבנה האזרחי היחיד במצפה יוסף.

ההגעה לאתר היא דרך קריית לוזה, שהיא אחד משני המקומות היחידים בהם יש קהילה של השומרונים (השנייה בעיר חולון).

## התצפית
ממצפה יוסף ניתן לראות גם את הר עיבל, ולמעשה ניתן לצפות בכל המרחב שבו נערך מעמד הברכה והקללה בעת הכניסה לארץ בראשית תקופת ההתנחלות. כמו כן, כפי העולה מהמקרא, משל יותם נישא בכתף הר גריזים הפונה לשכם הקדומה, לא הרחק מהמצפה.

מהמצפה ניתן גם לצפות בשלושת גבולות הארץ ממקום אחד: במערב ניתן לראות את הים התיכון, ממזרח ניתן להבחין בהרי הגלעד שבעבר הירדן, ובימי ראות-טובה ניתן להבחין בחרמון במבט צפונה.

המקום צופה גם על עמק המכמתת ועמק בית דג'ן, על הרי מזרח השומרון כולל אזור אלון מורה והר כביר, חוות סקאלי, איתמר וגבעות איתמר, עלי, ועוד.

## אירועים
במצפה יוסף נערכו עצרות תפילה המוניות בשנים בהן לא ניתן היה להיכנס לקבר יוסף בשכם.

בפברואר 2022 ביקר במקום שחקן הקולנוע ג'ון ווייט יחד עם ראש מועצה אזורית שומרון יוסי דגן. במרץ 2024 ביקרה במקום משלחת של אוונגליסטים מקורבי נשיא ארצות הברית דונלד טראמפ, שכללה את טוני פרקינס, אלי כוהנים ומריו ברמניק, יחד עם יוסי דגן וח"כ אוהד טל. באותו החודש ביקרה במקום גם ורוניקה רוחאס, סגנית נשיא אקוודור, יחד עם הארכיבישוף מלכי-סאדק ובליווי יוסי דגן. ביוני 2025 ביקר במקום שר החוץ של זמביה.

### תחזוקה
[ממוזער|[בית כנסת|בית הכנסת "יסוד הנצח" שהוצב במצפה יוסף.]]
[ממוזער|מראה הזריחה ([הנץ החמה) מהמצפה]]
המקום מאובטח על ידי מוצב של צה"ל שממוקם לצד המצפה. בתחילת שנת 2012 שופץ המצפה בידי המועצה האזורית שומרון, שהתקינה לאורך המצפה מעקה בטיחותי, שילוט ומפות של הנוף. בשנת 2024 הובא קרוואן חדש למקום לכולל חצות המהווה המבנה האזרחי היחיד במפצה יוסף.

### אירועים ביטחוניים
ב-2 ביולי 2024 ירה פלסטיני מאזור שכם לעבר קבוצת מבקרים במצפה, ופצע את אחד מהם באורח קל.

## ראו גם
* קבר יוסף
* מעמד הר גריזים והר עיבל
* משל יותם

## קישורים חיצוניים

* 

## הערות שוליים

יוסף
קטגוריה:השומרון
קטגוריה:הר גריזים
שדה בועז

**שדה בועז**, המכונה גם **נווה חננאל**, הוא מאחז ויישוב קהילתי מעורב דתי-חילוני בצפון גוש עציון, הצופה על צומת אל-ח'דר (מפגש כבישים 60 ו-375).

רוב תושבי המקום הם אקדמאים (רופאים, מורים, מהנדסים, ועוד) וסטודנטים. תושבי המאחז מקפידים על חיי קהילה של חילונים ודתיים, שמירה על הטבע והסביבה, חקלאות ועבודה עברית בלבד, ערבות הדדית ומעורבות בקהילה. היישוב מקיים פרויקט של מפגשים ואירוח מכינות קדם צבאיות.

ביישוב מתגוררות כ-50 משפחות, ופועלים בו שני יקבים.
## היסטוריה
שדה בועז הוקם בשנת 2002 על ידי קבוצת סטודנטים ואנשי צבא בראשות חננאל שאר ישוב, שהיישוב מכונה לפרקים על שמו נווה חננאל. שאר ישוב שירת כמ"פ במילואים בגזרה וזיהה במקום נקודה אסטרטגית. היישוב נקרא על שם בעז, גיבור מגילת רות, שגר בבית לחם הסמוכה ועל שם אחת מסצנות המגילה, המתרחשת בשדהו של בועז.

בינואר 2006 נהרס מבנה ביישוב על ידי המנהל האזרחי לאחר עימות אלים.

באוגוסט 2013 נהרסו ארבעה מבנים ביישוב לאחר שמשרד הביטחון הבטיח לתושבי היישוב לקיים סקר אדמות ולקבוע אדמות מדינה ביישוב.

ב-2017 הציעה המדינה לתושבי המאחז לקדם את הכשרתו והסדרת אדמותיו אך להרוס את בתיו.

בפברואר 2023 אישר הקבינט להכשיר את היישוב.
## קישורים חיצוניים

* אתר שדה בועז - ארכיון
* שדה בועז, באתר מפתח התקציב
* 

## הערות שוליים

קטגוריה:נווה דניאל
קטגוריה:גוש עציון
קטגוריה:יישובים שהוקמו ב-2002
קטגוריה:מאחזים ביהודה ושומרון
מצפה יאיר

**מצפה יאיר** הוא מאחז דתי על רכס מעון, בספר מדבר יהודה, הנכלל בגוש מעון-כרמל בהר חברון. הוא ממוקם כשני קילומטרים מסוסיא, בשטחה של מועצה אזורית הר חברון. המאחז הוקם ב-1998.

המאחז היה בראשיתו חווה חקלאית. הוא קרוי על שם יאיר הר-סיני, ובשנת 2025 התגוררו בו 50 משפחות. גובהו של היישוב כ-890 מטרים מעל גובה פני הים, כשבתחומו פסגה של רכס מעון הפולטת לגובה של מעל 900 מטרים. גובהו של היישוב מאפשר לו צפייה על דרום מדבר יהודה, על קמרי הנגב ועל הר חברון.

## היסטוריה
המאחז הוקם באוקטובר 1998 על ידי מאיר עם-שלם כחווה חקלאית ששמה "**מגן דוד**". בראשיתה היא עסקה בגידול כבשים, ועל חקלאות המבוססת עצי זית וגפנים. באותן שנים היו היחסים בין עם-שלם לבין הערבים החיים בסביבה מתוחים. מאבקי קרקעות ורעייה באזור בין היהודים לערבים, שעד אז התמקדו בעיקר בסביבות היישובים הקרובים מעון וסוסיא, החלו אט אט לזלוג גם לסביבות חווה זו.

בשנת 2001 נרצח יאיר הר-סיני, רועה צאן מחוות הר סיני הסמוכה, השוכנת ליד סוסיא. בעקבות רציחתו עלו למקום משפחות רבות, והחווה החקלאית הפכה ליישוב של ממש. שם המקום שונה ל"**מצפה יאיר**", על שמו של הר-סיני.

לפי חוות דעת (ביניים) על מאחזים בלתי מורשים משנת 2004 המאחז הוקם על קרקע משולבת, שהיא קרקע שחלקה אדמת מדינה, חלקה אדמת סקר, וחלקה אדמה בבעלות פרטית של פלסטינים. שנה לאחר מכן פורסם כי מועצה אזורית הר חברון, שהמאחז נמצא בתחומה, מתכננת להקים בו 40 יחידות דיור. תוכנית זו לא יצאה לפועל.

בשנת 2018 התגוררו במאחז 20 משפחות. באותה תקופה עסקו תושביו בעיקר בחקלאות, בנייה, וחינוך, במאחז הותרה עבודה עברית בלבד, ופעל בו מקווה לזכרה של כוכבה אבן חיים. מאז המאחז המשיך להתפתח, ובשנת 2025 התגוררו בו כ-50 משפחות.

בשנת 2022 פלש מחבל ערבי למאחז, יידה אבנים ותקף את אחד מתושבי המקום. תושבי המקום עצרו את המחבל והזעיקו את כוחות הביטחון הישראליים, כשבתורם הגיעו למאחז ושחררו את המחבל. במרץ 2025 הוקפו שני רועי צאן מהמאחז על ידי מחבלים ערביים מהכפר הסמוך ג'ינבה, אחד באלות והשני באמצעות יידוי אבנים. השניים נפצעו באורח קל ופונו לבית החולים סורוקה.

## חינוך
המאחז דתי, ופועלים בו מספר מוסדות חינוך המחנכים לאור דרכה של הציונות הדתית, והם: מעון יום, גן ילדים, ותלמוד תורה.

בנוסף פועל ביישוב חינוך בלתי פורמלי, נמצא בו סניף מקומי של תנועת הנוער בני עקיבא, וממוקמת בו משחקיה-ספרייה.

## חוות ברק

צפונית ליישוב פועלת **חוות ברק**, או **חוות מצפה יאיר**. המקום הוא חווה חקלאית, ופועל בו בית קפה בשם "קפה רונאל". חווה זו הוקמה ב-2013.

## ראו גם

* גוש מעון-כרמל
* אביגיל (יישוב)

## קישורים חיצוניים

* 
* 

## הערות שוליים

קטגוריה:מאחזים ביהודה ושומרון
קטגוריה:מועצה אזורית הר חברון
קטגוריה:יישובים דתיים ביהודה ושומרון
קטגוריה:גוש מעון-כרמל
קטגוריה:יישובים שהוקמו ב-1998
מרדוך סטיוארט, דוכס אולבני

**מרדוך סטיוארט, דוכס אולבני** (באנגלית: **Murdoch Stewart, Duke of Albany**; 1362 – 24 במאי 1425) כיהן כמושל סקוטלנד בין השנים 1420–1424.

## קורות חיים
מרדוך סטיוארט היה בנו של רוברט סטיוארט – אציל סקוטי אשר שימש כעוצר מספר שנים במהלך כהונת המלכים רוברט השני, רוברט השלישי וג'יימס הראשון.

מרדוך ירש מאביו את התואר דוכס אולבני בשנת 1420 ואת התארים רוזן פיף ורוזן מנטיית'.

מרדוך נשא לאישה את איזבלתה, ברונית לנוקס, בתו של דונכאדה, רוזן לנוקס ונולדו להם ארבעה בנים ובת אחת:
* רוברט סטיוארט (נפטר בשנת 1421)
* וולטר סטיוארט (הוצא להורג בשנת 1424)
* אלסדייר סטיוארט (הוצא להורג בשנת 1424)
* "ג'יימס השמן" סטיוארט (נפטר בשנת 1451)
* איזבל - שנישאה לסר וולטר ביוקנן.

מרדוך פיקד על מספר התקפות נגד ממלכת אנגליה בראשית המאה ה-15 ונפל בשבי האנגלי בשנת 1402, אולם שב לסקוטלנד בעקבות החלפתו עם הנרי פרסי, הרוזן השני מנורת'מברלנד.

מרדוך שימש כעוצר סקוטלנד בתקופת שלטונו של ג'יימס הראשון, אולם עם שובו של ג'יימס איבד מרדוך את מעמדו כעוצר ובמהלך הפרלמנט של מרץ 1424 נעצר מרדוך יחד עם בנו הצעיר, אלסדייר סטיוארט ונכלא בטירה בסנט אנדרוז, ממנה הועבר לטירת קאארלאברוק. רעייתו של מרדוך, ששהתה בביתם בדון נאסרה אף היא והובאה לטירת טנטלון. בנו הבכור של מרדוך, וולטר, נאסר והובא לטירת ד'ה באס, ומשם הובא לטירת סטרלינג וב-24 במאי 1424 נשפט בפני המלך, נמצא אשם בבגידה והוצא להורג.

מרדוך ובנו אלכסנדר נשפטו למחרת היום בפני אותו חבר מושבעים ששפט את וולטר, הוכרזו כבוגדים והוצאו להורג על גבעת הידינג הסמוכה לטירת סטרלינג. במשפט נקבע כי כל תאריו של מרדוך ישללו ממנו וממשפחתו.

## קישורים חיצוניים

קטגוריה:דוכסי אולבני
קטגוריה:עוצרי סקוטלנד
קטגוריה:בית סטיוארט
קטגוריה:ילידי 1362
קטגוריה:נפטרים ב-1425
غ

ממוזער|טקסט=האות ע'ין, האות התשע-עשרה באלפבית הערבי|האות ר'ין, האות התשע-עשרה באלפבית הערבי
האות **ר'ין** (בערבית: **غين**; נכתבת לעיתים "גֿין", "ר'ין" או "עׄין") היא האות התשע-עשרה באלפבית הערבי. לפניה באה האות עין ואחריה האות פא.

ר'ין מייצגת את העיצור /ɣ/ או /ʁ/. בעבר הייתה זו הגייתה של גימ"ל רפה, והיא דומה להגייה המודרנית של האות רי"ש בעברית.

בתעתיק אותיות מודרני לשפה העברית, ר'ין מתועתקת לרוב כ"ר'", אך ישנה גם אפשרות להשתמש ב"ג". בתעתיק הגאים האפשרויות המרכזיות הן "ר", "ר'" ו-"ג". במילים שלהן מקבילה ערבית ועברית, כמו שמות של ערים היסטוריות, ר'ין מוחלפת לעיתים בעי"ן, כמו בעזה (غزة, ר'זה), ולעיתים בגימ"ל, כמו בגדאד (بغداد, בר'דאד).

בניבים ערביים בהם ג'ים לא מייצגת את העיצור /ɡ/ (כמו גימ"ל), ר'ין משמשת לתעתוק הצליל הזה במילים משפות זרות. כך למשל "בולגריה" תהיה بلغاريا (תעתיק: בלר'אריא).

בשמות בתעתוק לאנגלית, לרוב החלופה תהיה באות G כמו למשל עזה (Gaza) או gh כמו אפגניסטן (Afghanistan). ניתן למצוא הקבלה של השימוש בחלופה זו גם בשם אבו גוש.

בכתיבה, האות מתחברת מצד ימין וגם מצד שמאל.

ר'ין היא אחת משש האותיות הערביות שאין להן מקבילה באלפבית הפיניקי (האחרות הן ת'א, ח'א, ד'אל, צ'אד וט'א). על אף שבאלפביתים פרוטו־שמיים כמו האלפבית הדרום־ערבי מופיעה אות לייצוג פונמה זו, הרי שבאלפבית הפיניקי, שהוא המקור לאלפבית הערבי, כבר לא הייתה אות לייצוג הפונמה הזו. לכן עוצבה ר'ין כגרסה של עין, וללא כל מקבילה פיניקית.

בניגוד לארמית ולעברית, שבהן הפונמות הפרוטו־שמיות /ʁ/ (כמו רי"ש מודרנית) ו־/ʕ/ (כמו עי"ן מזרחית) יוצגו על ידי אותה האות (עי"ן), וברבות הימים התמזגו ונהגו שתיהן כ־/ʕ/ – הערבית שמרה על ההבחנה בין שתי הפונמות הפרוטו־שמיות הללו, והן מיוצגות בה על ידי האותיות ר'ין ועין.

## קישורים חיצוניים
* 
*  אבשלום קור, באופן מילולי: הגשש מרהט, גלי צה"ל, 8 במאי 2025

קטגוריה:אותיות בערבית
נבחרת איי שלמה בכדורגל

**[[נבחרת לאומית|נבחרת]] ה[[כדורגל]] הלאומית של [[איי שלמה]]** מנוהלת על ידי פדרציית הכדורגל של איי שלמה (FTF), ומסונפת הנבחרת שייכת לקונפדרציית הכדורגל של אוקיאניה (OFC). נבחרת זו נחשבת לאחת הנבחרות החזקות ביבשת. 
## [[גביע העולם בכדורגל|גביעי העולם בכדורגל]]
*עד 1990 - לא נכנסה
*1994 עד 2026 - לא העפילה

## תלבושות לאורך השנים

#### חסות ערכה

## [[גביע אוקיאניה לאומות|גביעי אוקיאניה לאומות]]

:*משחקי תיקו כוללים גם משחקים שהוכרעו בבעיטות הכרעה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איי שלמה: כדורגל
איי שלמה